ตลท.ปลื้มงานตลาดนัดกองทุนรวม ผู้สนใจลงทุน LTF-RMF ล้นหลาม
ตลาดนัดกองทุนรวม Mutual Fund Fair 2015 เมื่อ 14-15 ส.ค. ที่ตลาดหลักทรัพย์ฯ ประสบความสำเร็จ มีผู้สนใจเข้าร่วมงาน ปรึกษาวางแผนลงทุน และฟังสัมมนาตลอด 2 วัน อย่างล้นหลามกว่า 3,500 คน
18 ส.ค. 2558


ตลาดนัดกองทุนรวม Mutual Fund Fair 2015 เมื่อ 14-15 ส.ค. ที่ตลาดหลักทรัพย์ฯ ประสบความสำเร็จ มีผู้สนใจเข้าร่วมงาน ปรึกษาวางแผนลงทุน และฟังสัมมนาตลอด 2 วัน อย่างล้นหลามกว่า 3,500 คน ยอดธุรกรรมกว่า 600 รายการ พบผู้ลงทุนเข้าใจหลักการลงทุนมากขึ้น ให้ความสำคัญกับการทำความเข้าใจนโยบายการลงทุน และศึกษาข้อมูลอย่างลึกซึ้งเพื่อเพิ่มโอกาสสร้างผลตอบแทน
รวมทั้งให้ความสำคัญกับการบริหารเงินเพื่อสร้างความมั่งคั่งระยะยาวมากขึ้น โดยสนใจทยอยลงทุนแบบสะสมในกองทุนรวมหุ้นระยะยาว  LTF มากที่สุด รองลงมาคือ กองทุนรวมเพื่อการเลี้ยงชีพ RMF และกองทุนรวมหุ้น ทั้งนี้ ศึกษาข้อมูลการลงทุนในกองทุนรวมและดูสัมมนาย้อนหลังได้ที่ www.thaimutualfundnews.com